laion/Wikipedia-Exotic huggingface dataset:
Heinrich Christensen

Heinrich Christensen (sündinud 14. augustil 1973 Kopenhaagenis) on taani näitekirjanik, stsenarist ja lavastaja. Heinrich Christensen on võtnud näitlejatunde eraõpetajatelt ning lõpetanud 2007. aastal Taani Riikliku Teatrikooli (Statens Teaterskole) lavastaja erialal. Samal aastal asus selles õppeasutuses lavastajana tööle. Heinrich Christenseni teatritekste iseloomustab mõtteselge ja raputav ühiskondlik satiir. Koos teatrirühmitusega Mungo Park lõi ta edukaid lavastusi (2004 "Trold kan tæmmes", 2006 "Mungo Revy"). Neist on rahvusvahelist tähelepanu äratanud lööv ja provokatiivne teatritekst "Opsang" (2008, taani keeles umbes 'moraaliloeng', inglise keeles "Lecture", eesti keelde tõlgitud kui "Moraal"). Seda teismeliste muusikalist lavatükki on lavastatud ja mängitud suure eduga mitmes Euroopa riigis (olemas taani-, norra-, rootsi- ja ingliskeelne variant), sealhulgas Eestis. Christensen on lavastanud ja mänginud taani teatritrupis The Loyal Shakespeare Company, kus ta lavastas "Romeo ja Julia" ning "Hamleti". Ta on teinud kaasa revüüetenduses "Bornholmerrevyen" (2008, 2009) ning lavastanud 2010. aastal Taani TV-s levimuusikaauhindade jagamise gala "P3 Guld". Heinrich Christensen elab Kopenhaagenis ja teeb vabakutselise lavastajana tööd mitmes Taani teatris. Heinrich Christensen sai 2008. aastal lavastuse "Café Zennep" eest Reumerti talendiauhinna (taani keeles Årets Reumert). https://danskefilm.dk/skuespiller.php?id=13767 Moraal Ugala https://www.mungopark.dk/en/performance/lecture/ https://kultuur.postimees.ee/3476811/seks-burgeri-eest-ugala-noortemuusikal-kompab-moraalipiire https://www.imdb.com/title/tt1589492/?ref_=nm_flmg_wr_2 https://www.linkedin.com/in/heinrich-christensen-2340b98/?originalSubdomain=dk Heinrich Christensen portaalis IMDB Heinrich Cristenseni näidendi "Moraal" tutvustus ja lingid arvustustele Ugala Teatri veebilehel
Nikola Vlašić

Nikola Vlašić (sündinud 4. oktoobril 1997 Splitis) on Horvaatia jalgpallur, kes mängib ründava poolkaitsjana Itaalia kõrgliigaklubis Torino ja Horvaatia jalgpallikoondises. Ta alustas profikarjääri 2014. aastal kodulinna klubis Hajduk Split. Debüüdi klubi põhimeeskonnas tegi ta 17. juulil 2014 UEFA Euroopa Liiga kvalifikatsioonimängus Iirimaa klubi Dundalki vastu. Ta lõi mängus ka värava, saades 16 aasta ja üheksa kuu vanuselt klubi kõige nooremaks väravalööjaks rahvusvahelises mängus. Esimesel hooajal Horvaatia kõrgliigas lõi ta kolm väravat. 2017. aasta augustis sõlmis ta viie aasta pikkuse lepingu Inglismaa kõrgliigaklubiga Everton. Üleminekusumma oli umbes 10 miljonit naela ning see oli Hajduk Spliti läbi aegade suurim müük. 2018. aasta augustis suundus ta hooajaks laenule Venemaa kõrgliigaklubisse Moskva CSKA. 2019. aasta juunis sõlmis ta CSKA-ga püsiva lepingu. 2021. aasta augustis sõlmis ta viieaastase lepingu Inglismaa kõrgliigaklubiga West Ham United. Esimese värava Inglismaa kõrgliigas lõi ta 28. detsembril 2021 mängus Watfordi vastu. Esimese värava Inglismaa kõrgliigas lõi ta 28. detsembril 2021 mängus Watfordi vastu. 2022. aasta augustis läks ta West Ham Unitedist laenule Torinosse. Debüüdi Horvaatia rahvuskoondises tegi ta 28. mail 2017 sõprusmängus Mehhiko vastu. Koondisekarjääri esimese värava lõi ta 6. septembril 2019 EM-i valikmängus Slovakkia vastu. 2021. aasta Euroopa meistrivõistluste viimases alagrupimängus 22. juunil lõi ta värava Šotimaa vastu. Tema õde on kõrgushüppaja Blanka Vlašić. Tema isa Joško Vlašić on kergejõustikutreener ja endine kümnevõistleja. "Nikola Vlasic: Everton seal £10m deal for Hajduk Split forward". BBC Sport. 31.8.2017. Vaadatud 28.11.2018 "Nikola Vlašić joins PFC CSKA". PFC CSKA Moscow. 15.8.2018. Vaadatud 28.11.2018 "West Ham United sign Croatia international attacker Nikola Vlašić". West Ham United F.C. 31.8.2021. Vaadatud 9.1.2022
Heard ja McDonald

Heard ja McDonald ehk Heardi ja McDonaldi saarte ala on Austraaliale kuuluv asustamata saarteala India ookeanis. Saarte kogupindala on 372 km². Suurima saare Heardi pindala on 368 km². Saared asuvad umbes 3800 km kaugusel Austraalia rannikust, 4200 km kaugusel Lõuna-Aafrika rannikust, 3800 km kaugusel Madagaskarist ja 1600 km kaugusel Antarktikast.
Villu Veski kvartett

Villu Veski kvartett on 1985 Villu Veski asutatud ansambel. Koosseis: Villu Veski – saksofonid; Sven Kullerkupp – klahvpillid; Toivo Unt – kontrabass; Toomas Rull - tummid; https://www.emic.ee/?sisu=interpreedid&mid=33&id=174&lang=est&action=view&method=biograafia (vaadatud 27.11.2018)
Veenus (ansambel)

Veenus oli Eesti ansambel. Ansambli asutas 1971 Kaja Kõlar. Liikmeid: Kaja Kõlar Ele Kõlar. Eesti muusika biograafiline leksikon. 1. köide: A–M. Tallinn: Eesti Entsüklopeediakirjastus, 2007, lk. 356.
Stuudio 8

Stuudio 8 oli Eesti ansambel, mis tegutses 1962-1964. Ansambli juht oli Uno Naissoo. Liikmed: Uno Naissoo Eri Klas Abi Zeider Hillar Kareva. https://apps.keskraamatukogu.ee/naitus/Eestijazz90/teineosa.html (vaadatud 27.11.2018) http://www.sirp.ee/archive/2004/16.01.04/Muusik/muusik1-3.html (vaadatud 27.11.2018)
Pahad Päevad

Pahad Päevad oli Eesti punkansambel, mis tegutses 1987-1989 Tallinnas. Koosseis: Mati Pors (laul) Kalev Kütt (kitarr) Taavo "Tüürimees" Siimer (kitarr) Jaanus "Jansa" Rumma (bass) Priit Vasar (trummid) Kaspar Eisel (trummid). Tuntud laule: "Punk ei sure", "Mõistmatus". https://rateyourmusic.com/artist/pahad_paevad (vaadatud 27.11.2018)
Midagi juhtub

"Kuch Kuch Hota Hai" (inglise keeles "Something... Something Happens") on India ja Ühendkuningriigi 16. oktoobril 1998 avaldatud hindikeelne romantiline draamafilm. Selle stsenarist ja režissöör on Karan Johar. Shahrukh Khan - Rahul Khanna Kajol - Anjali Sharma Rani Mukerji - Tina Malhotra Salman Khan - Aman Mehra Farida Jalal - proua Khanna Rahuli ema Reema Lagoo - proua Sharma, Anjali ema Himani Shivpuri - Rifat Bi Johnny Lever - Almeida Anupam Kher - Tinase isa Malhotra direktor Archana Puran Singh - proua Briganza Sana Saeed - Anjali Khanna Parzaan Dastur - vaikne Sardarj Neelam - Ta mängis ennast (eriline esitus) Kuch Kuch Hota Hai andmekogus IMDb (inglise)
Meedium (ansambel)

Meedium oli Eesti ansambel, mis tegutses 1970. aastate lõpul ja 1980. aastate algul Tartu Ülikooli klubi juures. Suuremas osas esitas omaloomigulisi laule ja instrumentaalmuusikat. Liikmeid: Jüri Krustok (laul) Anne Adams (laul) Indrek Miidla (kitarr) Urmas Lepner (basskitarr) Ain Volmer (löökriistad) Uno Suurtee (klahvpillid) Ants Aher (flöödid) Margus Lepner (helitehnik)
Medium (ansambel)

Medium oli Eesti ansambel, mis tegutses aastatel 1974-1980 Tallinnas. Solistideks olid Eesti Riikliku Filharmoonia estraadistuudio õpilased Helmuth Egorov, Merike Sepp ja Aleksander Sepp. Repertuaari kuulusid enamjaolt välismaiste poplugude kaverid. Proove tehti Tallinnas Mustamäe Mängude Majas. Peamiselt esineti mängides tantsuõhtutel. Eestikeelsed tõlked lauludele tegi Helmut Jegorov. Eesti Raadio fonoteegis olevad laulud salvestati kõik ühe sessiooni käigus 1979.aastal. Samal ajal lindistati ka kaks laulu, kus solistiks oli Ardo Juhkov, kellel tol ajal saateansambel puudus. Mõned laulud on välja antud ka plaatidel. Aleksander Sepp - laul, kitarr Helmuth Egorov (Jegorov) - laul, kitarr Jevgeni Korolev - kitarr Margus Orav - basskitarr Kalev Kosk - löökriistad Mart Siilmann - klahvpillid, ansambli juht Merike Sepp - laul Silvia Vask - laul Kui kunagi veel näeme (solist: Silvia Vask) Mississippi (solist: Helmut Jegorov) Armastus (solistid: Merike ja Aleksander Sepp) Minnes kodunt (solist: Ardo Juhkov) Õigus olla (solist Silvia Vask) Vaya con Dios (solist: Helmut Jegorov) Cara Mia (solist: Merike Sepp) Klatš (solist: Helmut Jegorov) Must palve (solist: Ardo Juhkov) Koidukiir (solist: Helmut Jegorov) Su hellitusi vajan (solist: Helmut Jegorov) Tule kord veel (solist: Silvia Vask) [1] [2] [3] [4] [5] [6] [7] [8] [9]
Estonian Folk Orchestra

Estonian Folk Orchestra on Eesti orkester, mis kasutab muu hulgas eesti rahvapille. Ansambel asutati kevadel 2011 Viljandi Kultuuriakadeemia pärimusmuusika õppejõu Tuulikki Bartosiku eestvõttel. Ansamblit juhendavad Jonas Knutsson ja Tuulikki Bartosik. https://web.archive.org/web/20181128142119/https://www.kultuur.ut.ee/et/muusika/estonian-folk-orchestra (vaadatud 27.11.2018) Ansamblist Viljandi kultuuriakadeemia kodulehel
Torupilli Jussi Trio

Torupilli Jussi Trio on Eesti rahvamuusikaansambel (trio). Ansambel esitab muu hulgas Hiiumaa tuntud torupillimängija Juhan Maakeri (Torupilli-Jussi) loomingut. Koosseis: Eeva Talsi – viiul, Hiiu kannel, laul; Karoliina Kreintaal – viiul, Hiiu kannel, laul; Cätlin Mägi – Eesti torupilll, parmupill, laul, vile. https://web.archive.org/web/20181128142933/https://www.kultuur.ut.ee/et/akadeemiaosakonnad/gjangsta (vaadatud 27.11.2018) Ansamblist Viljandi kultuuriakadeemia kodulehel
Legnano

Legnano on linn Põhja-Itaalias Lombardia maakonnas città metropolitana di Milanos. Siin leidis 1176. aastal Lombardia Liiga ja Friedrich I Barbarossa vägede vahel aset Legnano lahing, mis tähistas gvelfide ja gibelliinide vahelise võitluse kulminatsiooni ja pani punkti imperaatori püüdlustele domineerida Lombardia linnriikide üle. Lahing lõppes Lombardia Liiga ehk gvelfide poole võiduga. San Magno kirik (16. sajandi algus) Alberto da Giussano monument (1900) Piazza Monumentol. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Legnano valla ametlik koduleht (itaalia keeles)
Midrid

Midrid on Eesti viiulitrio. Ansambel on nime saanud nende esimesest seatud laulust, mis kandis pealkirja "Midrilind". Laul räägib muinasjuttudes kohtavast imelinnust midrilinnust. Koosseis: Cathy Sommer Lee Taul Sänni Noormets. https://web.archive.org/web/20181128143638/https://www.kultuur.ut.ee/et/muusika/midrid (vaadatud 27.11.2018) Ansamblist Viljandi kultuuriakadeemia kodulehel
Morimondo

Morimondo on vald Põhja-Itaalias Lombardia maakonnas città metropolitana di Milanos. Asub 30 km Milanost edelas. Valla keskus on Morimondo. Peale selle on vallas veel Fallavecchia osavald. Morimondos asub 1135. aastal asutatud tsistertslaste klooster. Kloostri asutanud mungad olid pärit Morimondist Burgundias Prantsusmaal. Kloostri omaaegset jõukust peegeldab kloostri põhjatiivas asuv imposantne gooti stiilis Santa Maria kloostrikirik. Punastest tellistest ehitatud lihtsa kividekooriga basiilikal on kolm löövi ja silindrilised tellistest laotud nikerdatud kivikapiteelidaga sambad. https://demo.istat.it/?l=it Morimondo valla ametlik koduleht (itaalia keeles)
Edakai Simmermann

Edakai Simmermann (sündinud 1. detsembril 1949) on eesti rahvakultuuri uurija ja luuletaja. 2001 Eesti Kultuurkapitali rahvakultuuri sihtkapitali aastapreemia (projekti "Väike kannel" teostamine) Ta on koostanud elektroonilised regilaulikud "Lõuna-Eesti Väike Kannel" (2002) ja "Lähme Loojale loole" (2013). Ta on kirjutanud Evald Rooma elulooraamatu "Emajõe ääres kasvanud" (2009).
Andrej Kramarić

Andrej Kramarić (sündinud 19. juunil 1991 Zagrebis) on Horvaatia jalgpallur. Ta mängib Saksamaa kõrgliiga klubis 1899 Hoffenheim ja Horvaatia jalgpallikoondises ründaja või ründava poolkaitsjana. Ta alustas karjääri kodulinna klubis Zagrebi Dinamo. Teda peeti klubi ajaloo üheks parimaks noorimaks talendiks. Ta tegi klubi põhimeeskonnas debüüdi 2009. aastal 17-aastaselt. Hooaegadel 2009–10 ja 2010–11 tuli ta Dinamoga Horvaatia meistriks. 2013. aasta augustis suundus ta teise Horvaatia kõrgliiga klubisse, Rijeka. Hooajal 2013–14 oli 27 väravaga klubi parim väravakütt. 2014. aastal valiti ta Horvaatia kõrgliiga parimaks mängijaks. Hooaja 2014–15 esimese poolel lõi ta Horvaatia kõrgliigas 18 mänguga 21 väravat. 9. novembril lõi ta kodumängus Lokomotiva vastu viis väravat. Vaatamata sellele, et ta suundus hooaja teises pooles Inglismaale Leicester Citysse, jäi ta 21 väravaga sel hooajal Horvaatia kõrgliiga parimaks väravakütiks. Leicester Citys meeskonnas tegi ta debüüdi liigamängus 17. jaanuaril 2015 Stoke City vastu. Esimese värava Inglise kõrgliigas lõi ta 10. veebruaril mängus Arsenali vastu. Leicester Citys mängides ei olnud tal enam sellist hoogu nagu hooaja esimeses pooles Rijekas mängides, ning ta lõpetas hooaja 2014–15 teise poole Leicester Citys kolme väravaga. Hooaja 2015–2016 alguses ei suutnud ta enam end Leicester City põhimeeskonda murda, mistõttu suundus ta hooaja teises pooles laenule Hoffenheimi. Kokku lõi ta sel hooajal Saksamaa kõrgliigas 15 mänguga viis väravat. 2016. aasta mais sõlmis ta Hoffenheimiga juba püsiva lepingu. Hooajal 2016–2017 oli ta 18 väravaga (sh 15 väravat liigas) Hoffenheimi suurim väravakütt. Sama hooaeg lõpetati neljanda kohaga, mis oli klubi ajaloo parimaks tulemuseks Saksamaa kõrgliigas. Veelgi paremaks kujunes järgmine hooaeg, mil saadi kolmas koht. Kramarić oli sel hooajal 13 väravaga Mark Uthi järel klubi resulatiivsuselt teine mängija. Hooajal 2018–19 lõi Kramarić Saksamaa kõrgliigas 17 väravat ning lisaks viis väravat UEFA Meistrite Liiga alagrupiturniiril. Debüüdi Horvaatia rahvuskoondises tegi ta 4. septembril 2014 sõprusmängus Küprose vastu. Esimese värava lõi ta koondise särgis juba viis päeva hiljem EM-i valikmängus Malta vastu. 2018. aasta maailmameistrivõistluste veerandfinaalis lõi ta värava Venemaa vastu. Samuti kuulus ta Horvaatia koosseisu 2016. aasta Euroopa meistrivõistlustel. Zagrebi Dinamo Horvaatia liiga: 2009–10, 2010–11 Horvaatia karikas: 2010–11 Horvaatia superkarikas: 2013 Rijeka Horvaatia karikas: 2013–14 Horvaatia superkarikas: 2014
Jeff Skinner

Jeffrey Scott Skinner (sündinud 16. mail 1992 Markhamis Ontario provintsis) on Kanada jäähokimängija, vasakäär. Ta mängib NHL-i klubis Buffalo Sabres. 2010. aastal valis Carolina Hurricanes ta NHL-i draft '​is seitsmenda valikuna. Hooajal 2010–11 oli NHL-i noorim mängija. Sel hooajal lõi ta kokku 31 väravat ja andis 32 resultatiivset söötu. Samal hooajal pälvis ta liiga hooaja parimale uustulnukale antava Calder Memorial Trophy. Ta oli Hurricanesi läbi aegade noorim mängija, kes selle auhinna võitnud oli. Lisaks oli ta 2011. aastal NHL-i tähtede mängul 18 aasta ja 259 mängul NHL-i ja Põhja-Ameerika kõigi nelja suurima spordiliiga kõige noorem mängija, kes on tähtede mängul osalenud. Pärast kaheksat hooaega Hurricanesis liitus ta 2018. aasta augustis Buffalo Sabresiga. Kanada jäähokikoondise koosseisus võitis ta 2017. aasta maailmameistrivõistlustel hõbemedali. "Canes Deal Skinner to Sabres for Picks, Prospect". NHL.com. 2.8.2018. Vaadatud 28.11.2018 Jeff Skinner hockeydb.com lehel
Castrop-Rauxel

Castrop-Rauxel on linn Saksamaa lääneosas Nordrhein-Westfaleni liidumaal Recklinghauseni kreisis. Asub Ruhri linnastus; Dortmundi, Bochumi ja Herne naaberlinn. Linnas oli 19. sajandil seitse söekaevandust. Viimane neist suleti 1984. aastal. Register of German municipalities (2022), vaadatud 7.10.2023. Castrop-Rauxeli koduleht
Līga Purmale

Līga Purmale (sündinud 4. oktoobril 1948) on läti maalikunstnik. Purmale on sündinud Dundaga külas Kurzemes Läti NSV-s. Et õppida kunsti, kolis ta küllalt noorena Riiga, kus algul õppis Janis Rozentālsi nimelises Riia Kunstikoolis, hiljem Läti Kunstiakadeemias, mille lõpetas 1975. aastal monumentaalmaali erialal. Läti Kunstnike Liitu kuulub Purmale alates 1978. aastast. Elab ja töötab Riias. Koos oma toonase abikaasa Miervaldis Polisega hakkas 1970. aastatel esimestena Lätis viljelema fotorealismi. Mõlemad on seetõttu olulised suunanäitajad Läti kaasaegses kunstis. Ametlik kunstiõpe soosis tol ajal veel sotsialistliku realismi kaanoni järgimist ja 1974. aastal Riias korraldatud sõltumatu näitus, kus Līga Purmale veel üliõpilasena oma teostega esines, mõjus seetõttu tähelepanuväärsena oma reeglite rikkumisega. Siiski, Lätis oli olukord mõne teise liiduvabariigiga võrreldes liberaalne ning seetõttu hakkasid noored kunstnikud varieerima Ameerika Ühendriikide ja Lääne-Euroopa kaasaegseima kunsti ainetel ka oma teostes. Līga Purmale esimesed fotorealistlikud maalid olid inspireeritud fotonegatiividest ja slaididest, mille ta projitseeris lõuendile ning maalis kujutise üle – ja kui ta esitles oma tööd 1978. aastal Kunstnike Liidus, tekitas see furoori. Kaheldi, kas ta "fotodega" tohib taotleda maalikunstniku staatust, ent Purmale võeti Kunstnike Liitu vastu, kui ta suutis komisjoni veenda, et ta fotorealistliku maali tegemiseks tegelikult ei vaja projektsioone, ning tulemus on vaid üks valikuline viis reaalsuse kujutamiseks. Kunstniku hilisem looming on pöördunud traditsioonilisema laadi poole. Līga Purmale varasemas motiivistikus leiab palju maastikke, hilisemas teravamate värvide ja närvilisema pintslitehnikaga linnavaateid. Kunstniku teoseid leidub Tretjakovi Galerii kogus Moskvas, Jane Voorhees Zimmerli Art Museumi kogus USA-s New Jerseys, Klava Sipolins Foundationi kollektsioonis Kanadas, Läti Kunstnike Liidu kogus, Riias Läti Rahvuslikus Kunstimuuseumis ja mujal. 2009. aastal müüdi tema maal "Saturday Night Movie" Sotheby oksjonil Londonis. 2018 – Kolme Tähe ordeni IV klassi aumärk 2009–2010 – The Sovereign European Art Prize'i nominatsioon https://www.antonia.lv/en/artwork/purmale-liga/ "Arhiivikoopia". Originaali arhiivikoopia seisuga 29. november 2018. Vaadatud 28. novembril 2018.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 29. november 2018. Vaadatud 28. novembril 2018.{{netiviide}}: CS1 hooldus: arhiivikoopia kasutusel pealkirjana (link) http://www.ritumsivanovs.com/news/sothebys http://www.galerijadaugava.lv/eng/jaun_purmale.php http://www.rigasgalerija.com/inner.php?menu=art&art_cont=38&lang=en Līga Purmale CV (inglise keeles) Līga Purmale maalid galeriis Antonija Līga Purmale maale Rīgas Galerija eri näitustelt Artikkel Līga Purmale ja Miervaldis Polise kunstist (inglise keeles)
Damnatz

Damnatz on vald Saksamaal Alam-Saksi liidumaal Lüchow-Dannenbergi kreisis. Valla pindala on 16,25 km². 31. detsembril 2017 elas seal 284 inimest. Elbe Damnatzis Puitraamiga kirik Damnatzis Vana talu (18. sajand) Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Göhrde

Göhrde on vald Saksamaal Alam-Saksi liidumaal Lüchow-Dannenbergi kreisis. Valla pindala on 40,71 km². 31. detsembril 2017 elas seal 593 inimest. Vald on saanud nime Göhrde riigimetsa järgi, mille pindala on umbes 75 km², tuntud oma tammede, pöökide ja ulukikaitsealade poolest. Metsas asuv jahimaja ehitati 1689. aastal ja taastati Hannoveri kuninga Ernst Augusti poolt. Ajaloo jaoks on see teada Gohrde põhiseaduse tõttu, mis avaldati siin 1719. aastal. See on tähelepanuväärne ka Göhrde lahingu poolest 16. septembril 1813 Kuuenda koalitsiooni sõjas, milles liitlasväed Wallmodeni juhtimisel võitsid Pécheux' juhitavat Prantsuse väge. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Gusborn

Gusborn on vald Saksamaal Alam-Saksi liidumaal Lüchow-Dannenbergi kreisis. Valla pindala on 48,3 km². 31. detsembril 2017 elas seal 1194 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Jameln

Jameln on vald Saksamaal Alam-Saksi liidumaal Lüchow-Dannenbergi kreisis. Valla pindala on 35,84 km². 31. detsembril 2017 elas seal 1036 inimest. Matemaatik Bernhard Riemann (1826–1866) sündis Breselenzis. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Moers

Moers on linn Saksamaa lääneosas Nordrhein-Westfaleni liidumaal Weseli kreisis. Asub Reini jõe kaldal. Moersi naaberlinnad on Duisburg ja Krefeld. Moersi on ürikutes esmamainitud 9. sajandil. 1300. aastal sai linnaõigused. Register of German municipalities (2022), vaadatud 7.10.2023. Moersi koduleht
Lokk

Lokk võib tähendada mitut asja. Lokk on juuste käharus või kähardunud juuksesalk. Lokk on karjakell Lõuna-Eesti murretes. Lokk on lokulaua kõrvalnimetus. Lokk on ahjukumm Tartu ja Võru murdes. Lokk on perekonnanimi
Vambola küla

Vambola (kirillitsas Вамболы) on küla Mariinski rajoonis Tomski oblastis. Küla asutati 1907.–1908. aastal. Külas on mälestusmärk Teises maailmasõjas langenud külameestele. Sellel on kokku 29 nime, millest üks on vene nimi. Langenute nimekiri on originaalis kirillitsas. Ebruk, A. Geide, V. Gutman, A. Jaksen, G. Kokk, A. Kokk, K. Landman, E. J. Langund, K. Langemets, J. Limberg, P. Putukas, E. Puuk, A. Sild, G. Teino, G. Teino, K. Tiik, A. Udeküll, A. Uusküll, A. Valk, J. Vebus, H. Velpler, A. Velpler, A. Veltmander, E. Vikman, O. Vikman, K. Скоробогатов, И.И.
Otepää vallavanem

Otepää vallavanem on oluline ametiisik Otepää vallas. 1939–1940 Villem Susi 1941–1944 Rudolf Andrei 1999–2001 Riho Raave 2001–2005 Aivar Nigol 2005–2006 Jaanus Raidal 2006–2008 Aivar Pärli 2008–2009 Meelis Mälberg 2009–2010 Aivar Pärli 2010–2012 Andres Visnapuu 2012–2013 Merlin Müür 2013–2014 Kuldar Veere 2014–2017 Kalev Laul 2017–2020 Kaido Tamberg alates 2020 Jaanus Barkala
Kaarepere metsakatsejaam

Kaarepere metsakatsejaam oli metsakatsejaam Jõgevamaal Kaarepere ümbruses. Katsejaam oli Eesti Metsainstituudi alluvuses. Katsejaam moodustati 1. jaanuaril 1973 Kaarepere metskonna ja Härjanurme kalamajandi baasil. 1975 läksid katsejaama koosseisu ka Kaiavere kalamajand, Härjanurme tiigimajand ja Äksi kalakasvatusmaja. https://www.eha.ee/fondiloend/frames/fond_prop.php?id=12429 (vaadatud 27.11.2018)
Moskiitolaevastik

Moskiitolaevastik ehk sääselaevastik (inglise k: Mosquito fleet) on kaatritest, harvem ka muudest väikestest sõjalaevadest koosnev rannikuvetes või siseveekogul tegutsev sõjalise otstarbega laevastikuüksus, mida iseloomustavad reageerimisvõime, kiirus ja manöövrivõime. Moskiitolaevastiku eelisteks on hinna ja lahingulise kasuteguri soodne suhe ning madalamates või kitsamates akvatooriumides (sealhulgas saarestikud) efektiivse tegutsemise võime. Puudusteks on piiratud merekindlus ja -autonoomsus ning lahinguolukorras üksikuna vähene üleelamisvõime, mis lubavad laevastikku rakendada vaid rannikumeres ja üksustena. Moskiitolaevastikeks hakati esmalt nimetama torpeedokaatrite üksusi, mis tekkisid 1. maailmasõja künnisel. Selgus, et väikesed ja kiired torpeedokaatrid olid suutelised tekitama tõsiseid kaotusi suurtele võimsatele, kuid samas kohmakatele sõjalaevadele. Nimetust on kasutatud ka ametlikult USA mereväes. Flotill Suurtükikaater Raketikaater Torpeedokaater Kiirkaater EKI võõrsõnastiku termin